kardosdrur/scandi-wiki huggingface dataset:
Johan Albrecht 1. af Mecklenburg

Johan Albrecht 1. af Mecklenburg (født 23. december 1525 i Güstrow, død 12. februar 1576 i Schwerin) var hertug af Mecklenburg fra 1547 til 1556 og i Mecklenburg-Schwerin fra 1556 til 1576. I 1549 fik Johan Albert 1. udvirket, at reformationen blev gennemført i Mecklenburg.

Ægteskab 

Han blev 24. februar 1555 gift med Anna Sophia af Preussen, datter af Albrecht af Preussen og Dorothea af Danmark. Parret fik 3 børn:
 Albert (1556–1561), hertug af Mecklenburg
 Johan VII (1558-1592), hertug af Mecklenburg-Schwerin fra 1576 til 1592
 Sigismund August, hertug af Mecklenburg (1560–1600)

Tyskere i 1500-tallet
Anna Sophia af Preussen

Anna Sophia af Preussen (11. juni 1527 - 6. februar 1591) var datter af Albrecht af Preussen og Dorothea af Danmark.

Hun blev 24. februar 1555 gift med Johan Albrecht 1. af Mecklenburg. Parret fik 3 børn:
 Albert (1556–1561), hertug af Mecklenburg
 Johan VII (1558-1592), hertug af Mecklenburg-Schwerin fra 1576 til 1592
 Sigismund August, hertug af Mecklenburg (1560–1600)

Tyskere i 1500-tallet
Gustav Adolf af Mecklenburg-Güstrow

Gustav Adolf af Mecklenburg-Güstrow (født 26. februar 1633, død 6. Oktober 1695) var den sidste regent i Mecklenburg-Güstrow fra 1636 til sin død og den sidste lutheranske administrator i Fyrstbispedømmet Ratzeburg fra 1636 til 1648.

Han var gift med Magdalene Sibylle af Slesvig-Holsten-Gottorp, næst ældste datter af den gottorpske hertug Frederik 3. og dennes gemal Marie Elisabeth af Sachsen. De var bl.a. forældre til Dronning Louise af Danmark, gift med Frederik 4.

Noter 

Huset Mecklenburg
Schmilau

Schmilau er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Byen Schmilau ligger cirka fire kilometer syd for Ratzeburg og ca. fem km nordøst for Mölln, i Naturpark Lauenburgische Seen.
Vandkraftværket Farchau blev sat i drift i 1925 ved udmundingen af Schaalseekanal i Küchensee, der er den sydligste del af Ratzeburger See.

Eksterne kilder/henvisninger 

 
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Floorballligaen 2012-13

Floorballligaen 2012-13 var den 21. sæson i den højeste herreliga i Danmark i floorball, og den blev administreret af Dansk Floorball Union. Ligaen var opdelt i øst og vest, og de fire bedste hold fra hver kreds kvalificerede sig til slutspillet.

De fem bedste hold i hver række kvalificerede sig efterfølgende til den landsdækkende liga næste sæson.

Deltagere

Deltagere øst 
 Benløse Floorball
 Copenhagen FC
 Hafnia Floorball Club
 Helsingør Floorball Team (O)
 Hvidovre Attack FC
 Rødovre Floorball Club
 Vallensbæk
 Vanløse Floorball

Deltagere vest 
Brønderslev
Frederikshavn Outlaws
Frederikshavn Bulldogs 
Sunds Seahawks FC
Team Århus Floorball
AaB Floorball
Århus FK (O)

Stilling grundspil

Øst

Vest

Topscorer

Øst

Vest

Slutspil 
Kvartfinaler og semifinaler afvikles som bedst af fem kampe, mens finalen afgøres over 1 kamp.

Play off

Topscorer 
Topscorelisten er udregnet det samlede antal point opnåede gennem scorede mål og assister til mål.

Årets Hold 
Efter sæsonen blev årets hold kåret.

Noter 

Floorball-Ligaen
Stephen Dillane

Stephen John Dillane (født. 27. marts 1957 i London, England) er en britisk filmskuespiller. Han er bl.a. kendt for sin rolle som Stannis Baratheon i HBO's serie Game of Thrones.

Filmografi

Film

Fjernsyn

Eksterne henvisninger 

 
 

Teaterskuespillere fra England
Filmskuespillere fra England
Tv-skuespillere fra England
Personer fra London
Bugislav 10. af Pommern

Bogislav 10. af Pommern (født 3. juni 1454, død 5. oktober 1523) var en pommersk hertug. Han var søn af Erik II af Pommern og Bogislav IXs datter Sofia af Pommern-Stolp.

Bogislav var en af de mest fremtrædende fyrster i Pommerns historie, og formåede ved arv i 1478 at forene hele Pommern under sit styre. Han stræbte efter at gøre landet uafhængigt af Brandenburg, hvis lensoverhøjhed det anerkendte. Dette lykkedes også i 1493, idet Bogislav dog lovede, at ved det pommerske hertughus´ uddøen skulle den brandenburgske slægt Hohenzollern få arveret til Pommern.

Han var gift med Anna Jagiellonka af Polen. De fik tilsammen 8 børn, og deres ældste datter var Sophie af Pommern.

Litteratur 
 Svensk uppslagsbok, Malmö 1939.

Hertuger
Ellingsrudåsen Station

Ellingsrudåsen Station (Ellingsrudåsen stasjon) er en metrostation, der siden sin åbning 8. november 1981 har været endestation for Furusetbanen på T-banen i Oslo. 

Stationen ligger 165,2 meter over havet men under jorden med naturlige fjeldvægge. Adgang til stationen sker via elevatorer fra Ellingsrud senter eller via en lang gangtunnel fra Munkebekken.

Eksterne henvisninger 

T-banestationer i Oslo
Etableret i 1981
Furuset Station

Furuset Station (Furuset stasjon) er en metrostation på Furusetbanen på T-banen i Oslo. Stationen ligger ved Furuset senter mellem Lindeberg og Ellingsrudåsen. Fra 1978 til 1981 var den endestation for banen, der fik navnet Furusetbanen. I 1981 blev banen forlænget til Ellingsrudåsen.

Eksterne henvisninger 

T-banestationer i Oslo
Etableret i 1978
Lindeberg Station

Lindeberg Station (Lindeberg stasjon) er en metrostation på Furusetbanen på T-banen i Oslo. Stationen ligger mellem Trosterud og Furuset. Melem Trosterud og endestationen Ellingsrudåsen ligger banen i tunnel, med undtagelse af ca. 200 meter ved Jeriko skole nordøst for Lindeberg.

Stationen ligger under Lindeberg senter med udgang via centret. Store dele af Lindeberg ligger i gåafstand fra centret, mens Nordre Lindeberg gård kan nås via en gangtunnel under Europavej E6.

Eksterne henvisninger 

T-banestationer i Oslo
Etableret i 1978
Kumys

Kumys (også:  kumis fra  russisk кумыс, tyrkisk kımız tatarisk kymyz, Kasakhisk Қымыз) er naturlig gæret hoppemælk, en slags vin lavet af mælk.

I det mongolske køkken kaldes samme drik airag (eller airak), og regnes som landets nationaldrik. Det er også den traditionelle velkomstdrik en gæst får serveret straks de kommer til en jurte.

Kumys/airag er mælkehvidt og smager syrlig og køligt forfriskende med en mandel- og osteagtig bismag, som personer fra vestlige kulturer ofte skal bruge noget tid til at vænne sig til. Drikken er let alkoholholdig (1,2 til 2 % alkohol) og er en traditionel ret i asiatiske steppekulturer. Den bliver anset som nyttig i bekæmpelse af tuberkulose, jernmangel, anæmi og andre skavanker. I Europa laves lignende produkter fra æsel-, gede- og komælk. Brændevinen Araka destilleres af kumys. På grund af det høje vitamin- og mineralindhold tjener kumys til en vis grad som erstatning for frugt og grønsager. Ved regelmæssig indtagelse virker drikken let lakserende.

Se også 
 Kefir

Eksterne henvisninger 

 da.gbtimes.com: Hoppemælk med procenter 

Alkoholiske drikke
Mejeriprodukter
David Dunér

David Immanuel Dunér er født i 1970 på Lidingö udenfor Stockholm, og er en svensk idéhistoriker. I 2012 blev han professor i idé- og lærdomshistorie ved Lunds Universitet, hvor han også er en del af Centrum för kognitiv semiotik.

Dunér har undervist i idé- og lærdomshistorie siden 1997. I 2004 forsvarede han sin prisbelønnede afhandling Emanuel Swedenborg, Världsmaskinen. Afhandlingen blev blandt andet tildelt Kungl. Vitterhetsakademiens pris for "förtjänstfullt vetenskapligt arbete" samt Pro Lingua-priset af Riksbanken/STINT.

Dunér har især publiceret videnskabelige artikler om 1700-tallets Sverige, videnskabshistorie og medicinhistorie.

Bibliografi 
 Den matematiska punkten. Skandinaviska Swedenborgsällskapet, Stockholm 2004.
 Världsmaskinen. Emanuel Swedenborgs naturfilosofi.Nya Doxa, Nora 2004. (Doktorsavhandling).
 Tankemaskinen: Polhems huvudvärk och andra studier i tänkandets historia. Nya Doxa, Nora 2012.
 Natural Philosophy of Emanuel Swedenborg: A Study in the Conceptual Metaphors of the Mechanistic Worldview. Springer 2013.
 "Den kognitiva vändningen. Idéhistoria och det mänskliga tänkandets historia", Ny Idéhistorie, I Slagmark 2013, s. 49-76.
 Extrema världar : om sökandet efter liv i rymden, Pufendorfinstitutet, Lunds universitet 2013.

Historikere fra Sverige
Vestkirken

Vestkirken er en fællesbetegnelse for den romersk-katolske kirke og forskellige protestantiske kirkesamfund, der til sammen traditionelt har været den dominerende form for kristendom i Vest- og Centraleuropa og hele den vestlige halvkugle. Begrebet står i modsætning til Østkirken som består af de orientalske og østlig-ortodokse kirkesamfund.

Ekstern henvisning 
 Den Store Danske: vestkirken

Kirkesamfund
Ryu Jun-yeol

Ryu Jun-yeol (født 25. september 1986 i Suwon, Sydkorea) er en koreansk skuespiller, bedst kendt for sin rolle som Kim Jung-hwan i Reply 1988.

Udvalgt filmografi

Film 
 2015: Socialphobia
 2016: SORI: Voice from the Heart
 2016: One Way Trip

Tv-serier 
 2016: Lucky Romance
 2015: The Producers
 2015: Reply 1988

Noter

Eksterne henvisninger 

 
 

Skuespillere fra Sydkorea
Lena distrikt

Lena distrikt er et svensk folkeregisterdistrikt i Uppsala kommun og Uppsala län.

Distriktet ligger ligger i den nordlige del af Uppsala kommune, og det blev oprettet den 1. januar 2016.

Tidligere administrativ inddeling 
Frem til 1862 hed området Lena Sogn (Lena socken). Dette år blev de verdslige anliggender overtaget af Lena Landkommune (Lena landskommun), der i 1952 blev lagt sammen med et par nabokommer. Den nye kommune (Vattholma landskommun) blev en del af Uppsala kommun i 1971.

I 1862 blev de kirkelige anliggender overtaget af Lena Menighed (Lena församling). Menigheden var et selvstændigt pastorat frem til 1925. Fra 1975 tilhører Lena Menighed Vattholma pastorat.

Folkebogføringsdistrikter i Uppsala län
Valla distrikt

Valla distrikt er et svensk folkeregisterdistrikt i Tjörns kommun og Västra Götalands län.

Distriktet ligger ligger i Bohuslän og på Sveriges sjettestørste ø (Tjörn), hvor der udgør øens nordøstlige del. Distriktet blev oprettet den 1. januar 2016.

Tidligere administrativ inddeling 
Frem til 1862 hed området Valla Sogn (Valla socken). Dette år blev de verdslige anliggender overtaget af Valla Landkommune (Valla landskommun), der i 1952 blev lagt sammen med de andre kommuer på Tjörn. Den nye kommune (Tjörns landskommun) skiftede navn til Tjörns kommun i 1971.

I 1862 blev de kirkelige anliggender overtaget af Valla Menighed (Valla församling). Menigheden var et selvstændigt pastorat frem til 1925. Fra 2010 tilhører Valla Menighed Tjörns pastorat.

Folkebogføringsdistrikter i Västra Götalands län
Alexander Eckener

Alexander Eckener (født 21. august 1870 i Flensborg, død 26. maj 1944 i Aalen) var en tysk kunstmaler og grafiker.

Biografi 
Alexander Eckener var den yngste søn af cigaretfabrikanten Johann Christoph Eckener (1824–1880) og hustruen, skomagerdatteren Anna Maria Elisabeth Lange (1832–1893); Zeppelinerskipperen Hugo Eckener var hans broder og Toni Eckener han søster. 1905 giftede Alex Eckener sig med Sophie Eckener født, Eisenlohr (1884-1975). Sammen havde de sønnen Hans-Peter Eckener (1910-1944)

Eckener var inspireret af realismen, impressionisme og jugendstil og fik sin første kunstleriske inspiration fra sin lærer, Flensborg-maleren Jacob Nöbbe. Gennem hans støtte kunne Eckener mellem 1888 og 1892 studere på Kunstakademiet i München]. Efterfølgende vendte han tilbage til Flensborg hvor han dyrkede sine kontakter til Kunstnerkolonien Egernsund, især til fotografen Wilhelm Dreesen.

1899 studerede Eckener på Kunstakademiet i Stuttgart. Her specialiserede han sig i raderinger, som han blev særligt kendt for. I 1905 grundlagde han en raderingsskole, og i 1908 overtog han grafik-klassen på Akademiet i Stuttgart. 1912 blev han professor i litografi og træsnit, og mellem 1925 og 1928 var han leder af Akademiet og fortsatte derefter med at undervise indtil 1936, hvorefter han blev professor emeritus. Kunstnerisk forblev han tæt knyttet til sin hjemegn - hans motiver viser Nordfrisland, Flensborg Fjord og især teglværkerne i Egernsund.

Eckeners hovedfortjeneste som maler bestod i hans kontakt med almindelige mennesker og særlig i at udvælge motiver fra den hurtigvoksende industri. Han interesserede sig også for det arbejdende menneske midt imellem maskinerne.

Litteratur 
 Heinrich Rummel: Alex Eckener. Ein Malerleben zwischen Flensburg und Stuttgart. 2. Auflage. Nord-Verlag, Flensburg 1975,

Eksterne henvisninger 
 Kurze Biografie
 Alex Eckener

Malere fra Tyskland
Grafikere fra Tyskland
Personer fra Flensborg
Gangtunnel

En gangtunnel eller fodgængertunnel er en tunnel, der gør det muligt for fodgængere at passere under en vej eller jernbane og derved komme sikkert over på den anden side. De etableres typisk steder med tæt trafik og/eller høj fart, hvor ting som fodgængerfelter og jernbaneoverskæringer er utilstrækkelige eller uønskede. De fungerer desuden som alternativ til gangbroer.

Afhængig af de lokale forhold kan gangtunneler kombineres med andre ting, for eksempel underjordiske butikscentre eller metrostationer. Alternativt kan en gangtunnel være bygget som en del af en station for at give adgang til stationens perroner, uden at passagererne skal krydse sporene i niveau. Her vil nogle kun have en enkelt adgang fra gadeplan, men andre fra begge ender så de også kan benyttes af folk, der bare skal fra den ene side af sporene til den anden.

I byer etableres gangtunneler typisk for at skaffe en flydende trafik uden fodgængere på tværs og for fodgængernes egen sikkerhed. I praksis bliver mange gangtunneler uden anden funktion dog nødigt brugt, da de ofte henligger i halvmørke og plages af hærværk, stank og uønskede elementer. Især efter mørkets frembrud kan folk derfor være tilbøjelige til at undgå dem og i stedet søge andre længere eller farligere veje.

Eksterne henvisninger

Noter 

Tunneler
Seedorf (Lauenburg)

Seedorf er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Seedorf ligger ca. syv kilometer nord for Zarrentin am Schaalsee og ti kilometer øst for Mölln.
I kommunen ligger ud over Seedorf, landsbyerne Groß Zecher og Zuckerhut. Kommunen ligger vest for søerne Seedorfer Küchensee og Priestersee, og ved Groß Zecher ligger den ud til Schaalsee.

Eksterne kilder/henvisninger 

 
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Esben Smed

Esben Smed Weinholt Jensen (født 13. juli 1984 i Odder) er en dansk skuespiller, først og fremmest kendt for titelrollen i filmen Lykke-Per. Han har også spillet fodboldspilleren John "Faxe" Jensen i filmen Sommeren '92 og den kriminelle Nicky Rasmussen i DR's dramaserie Bedrag.

Esben Smed er uddannet fra Statens Scenekunstskole i 2013. Esben Smed blev i 2017 kåret som Shooting Star af European Film Promotion – og denne hæder tildeltes i forbindelse med Filmfestivalen i Berlin.

I 2021 fik han Årets Reumert for titelrollen i Hamlet på Det kongelige Teater.

Privat 
Smed er kæreste med den århusianske biografdirektør Line Daugbjerg Christensen.

Anerkendelse 
 Tildelt Reumertprisen for Årets Talent (2014)
 Tildelt Lauritzenprisens kategori Believe in You-prisen / Delt med Natalie Madueño (2016)
 Nomineret til Bodilprisen for Bedste mandlige birolle (2016)
 Årets Reumert - årets mandlige hovedrolle for Hamlet (2021)

Teaterroller 
 Liberty - Teater Nordkraft (2013 - 2014)
 Hamlet - Det kongelige Teater (2020)

Filmografi

Film

Tv-serier 

2023 Agent

Referencer

Eksterne henvisninger 
 

Filmskuespillere fra Danmark
Teaterskuespillere fra Danmark
Personer fra Odder
Craig Thomas (forfatter)

David Craig Owen Thomas (24. november 1942 – 4. april 2011) var en walisisk forfatter af thrillere, hvoraf serierne om Mitchell Gant og Kenneth Aubrey nok er mest berømte. Han har også skrevet romanen Firefox, der siden blev filmatiseret med Clint Eastwood i hovedrollen.

Baggrund 
Thomas blev født som søn af JBG Thomas der var skribent i Western Mail rugby union, og han blev uddannet på Cardiff High School. Herefter studerede han på University College, Cardiff, hvor han blev færdig i 1967 med en MA med speciale i Thomas Hardy. Thomas blev ansat som lærer i engelsk på Shire Oak Grammar School i Walsall Wood, hvor han blev leder af engelskafdelingen for denne og flere andre grammar schooler i West Midlands.

Forfatterkarriere 
Efter have prøvet at få en karriere som manuskriptforfatter til radio, hvilket ikke lykkedes, skrev Thomas på deltid med sin kone som redaktør. Han skrev om filosofiske emner og tekno-thrillere, som er en genre der ofte tilskrives den bedre kendte forfatter Tom Clancy, selvom mange af Thomas' fans mener at han er den sande opfinder. De fleste af hans romaner foregår i MI6 og havde karaktererne Sir Kenneth Aubrey og Patrick Hyde.

Hans bedst kendte roman er Firefox, der gjorde ham internationalt berømt. Bogen blev filmatiseret i 1982 med Clint Eastwood både som instruktør og hovedrolleindehaver. Efter at have udgivet sin tredje roman i 1967, koldkrigs spionthrilleren Wolfsbane, opgav han sin læregerning fuldstændigt for at blive forfatter på fuld tid. Hans senere bøger inkluderer Snow Falcon og A Different War. Kort før sin død afsluttede han et tobindsværk om den tysk filosof Friedrich Nietzsche.

Thomas og hans kone Jill bøde tæt ved Lichfield, Staffordshire, men de flyttede til Somerset i 2010. Han døde den 4. april 2011 af lungebetændelse efter en kort kamp med Akut myeloisk leukemi.

Bibliografi 
 Rat Trap – Michael Joseph, London (1976)
 Firefox – Michael Joseph, London (1977)
 Wolfsbane – Michael Joseph, London (1978)
 Moscow 5000 – Michael Joseph, London (1979) (som David Grant)
 Snow Falcon – Michael Joseph, London (1980)
 Emerald Decision – Michael Joseph, London (1980) (som David Grant)
 Sea Leopard – Michael Joseph, London (1981)
 Jade Tiger – Michael Joseph, London (1982)
 Firefox Down – Michael Joseph, London (1983)
 The Bear's Tears – Michael Joseph, London (1985) (udgivet i USA som Lion's Run)
 Winter Hawk – Collins, London (1987)
 All the Grey Cats – Collins, London (1988) (udgivet i USA som Wildcat (1989))
 The Last Raven – Collins, London (1990)
 A Hooded Crow – HarperCollins, London (1992)
 Playing with Cobras – HarperCollins, London (1993)
 A Wild Justice – HarperCollins, London (1995)
 A Different War – Little Brown, (1997)
 Slipping into Shadow – Little Brown, (1998)

Referencer

Eksterne henvisninger 
 Bio at Shropshire County Council
 Craig Thomas - The Unofficial Companion

Forfattere fra Wales
Personer fra Cardiff
Bukit Timah Nature Reserve

Bukit Timah Nature Reserve er et lille stykke oprindelig regnskov, et naturreservat på 1,64 km² i Singapore. Det ligger tæt på staten Singapores geografiske centrum og kun 12 km fra bycenteret (kaldet "Downtown Core"). Kun én anden storby i verden har tropisk regnskov indenfor bygrænsen, Tijuca Forest i Rio de Janeiro. Midt i reservatet ligger 163 m høje Bukit Timah Hill, som er det højeste punkt i staten Singapore.

At området har kunnet bevares som primær regnskov i så tæt befolket en storby, skyldes at det blev etableret som naturreservat allerede i 1883, og det blev fra starten forvaltet af Singapore Botanic Gardens. Beskyttelsen af området blev fornyet med moderne lovgivning i 1951, og forvaltes i dag af National Parks Board. I 2013 opførtes en faunapassage over Bukit Timah Expressway, som forbinder reservatet med det meget større Central Catchment Nature Reserve som hovedsageligt består af sekundær regnskov, militære øvelsesområder og enkelte parker. Tilsammen skønnes de to områder at rumme over 840 planteater og over 500 dyrearter.

Flora og fauna 
Alfred Russel Wallace og andre naturforskere værdsatte reservatet for dets store diversitet i dyre- og planteliv. Almindelige planter er rattan, figen, og macaranga. To træer af slægten Gnetum (Gnetum gnemon) vokser nær besøgscenteret og der findes 18 forskellige arter i familien Dipterocarpaceae som omfatter meget store, tropiske træer. Desuden forekommer en lang række tropiske skovbundsplanter, hvoraf flere bruges i Danmark som stueplanter og en lang række bregner.

Blandt leddyr forekommer bl.a. tusindben, tømrerbier, cikader (som konstant kan høres meget tydeligt) og kæmpemyrer (Camponotus gigas). Blandt edderkopper forekommer bl.a kæmpehjulspinderen Nephila pilipes. Der findes også en del slanger, en art ferskvandskrabbe og en lang række forskellige fugle. Blandt pattedyr forekommer forskellige slags egern, skældyr, flyvende lemurer og en pæn bestand af makakaber.

Singapore
Reckless Twin

Reckless Twin er det femte studiealbum af den danske singer-songwriter Mads Langer. Albummet udkom den 18. marts 2016 på Mr Radar og Sony Music. Om albummets titel har Mads Langer udtalt: "For mig betyder Reckless Twin, at der findes en del af dig selv, du ikke kan styre med din fornuft. Det er drifter, kærlighed, reflekser, intuition og så videre. I de aspekter af livet er det din Reckless Twin, der har styringen".

Albummets første single "3AM" udkom den 28. december 2015. Singlen har ligget nummer ét i ni uger i træk på de danske airplay-hitliste. "Tunnel Vision" udkom som albummets anden single den 11. marts 2016. Sangen er skrevet på dagen for terrorangrebene i Paris i november 2015, og handler ifølge Langer om, "at uanset, hvad verden byder os, så er der ingen der kan tage kærligheden fra os." Singlen har opnået en placering som nummer fire på airplay-listen.

Reckless Twin debuterede som nummer ét på hitlisten, med en salgs-score på 2163. I august 2016 modtog albummet guld for 10.000 enheder.

Spor

Noter
  angiver yderligere produktion

Hitlister

Ugentelige hitlister

Årslister

Kilder 

Album fra 2016
Album fra Mads Langer
Gangbro

En gangbro eller fodgængerbro er en bro, der gør det muligt for fodgængere at komme over veje, jernbaner, dale, vandløb mv. De kan være udført af forskellige materialer og kan udformes både som faste og til at åbne, så for eksempel skibe kan passere. Længden kan variere fra få meter til flere hundrede meter. På grund af den ringe belastning og den som regel begrænsede spændvidde er der ofte stor frihed ved udformningen af gangbroer.

Ved veje og jernbaner anlægges gangbroer ofte af hensyn til sikkerheden og trafikafviklingen, herunder ikke mindst steder med høj fart og tæt trafik. Ved at fodgængerne benytter gangbroer kan de færdes i sikkerhed, og trafikken på veje og jernbaner kan foregå uden hensyn til folk, der skal på tværs. I praksis vælger en del fodgængere dog alligevel den direkte vej i niveau for at undgå omveje og højdeforskelle. Derfor opsættes nogle steder hegn og andre afspærringer for dermed at tvinge folk til at benytte gangbroerne.

En særlig form for gangbroer er skyways, der er lukkede eller overdækkede broer, der bruges til at forbinde to eller flere bygninger med.

Se også 
 516 Arouca – verdens længste hængende gangbro

Eksterne henvisninger 

Broer efter funktion
Bro
Sterley

Sterley er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Sterley ligger cirka syv kilometer øst for Mölln, og otte kilometer sydøst for Ratzeburg. I kommunen ligger ud over Sterley, landsbyerne og bebyggelserne Kogel, Kogel Siedlung og Neue Welt. Mod nord grænser kommunen til Schaalseekanalen og søerne Pipersee og Salemer See.

Eksterne kilder/henvisninger 

 
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg